CELEX: 31982R1194
Language: el
Date: 1982-05-18 00:00:00
Title: Κανονισμός (EOK) αριθ. 1194/82 τού Συμβουλίου τής 18ης Μαΐου 1982 περί καθορισμού, γιά τήν περίοδο εμπορίας 1982/83, τής κατ αποκοπή ενισχύσεως στήν παραγωγή, καθώς καί τής τιμής στόχου στόν τομέα τών αποξηραμένων ζωοτροφών

Avis juridique important

|

31982R1194

Κανονισμός (EOK) αριθ. 1194/82 τού Συμβουλίου τής 18ης Μαΐου 1982 περί καθορισμού, γιά τήν περίοδο εμπορίας 1982/83, τής κατ αποκοπή ενισχύσεως στήν παραγωγή, καθώς καί τής τιμής στόχου στόν τομέα τών αποξηραμένων ζωοτροφών  

Επίσημη Εφημερίδα αριθ. L 140 της 20/05/1982 σ. 0020 - 0021

***** ΚΑΝΟΝΙΣΜΟΣ (ΕΟΚ) αριθ. 1194/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί καθορισμού, για την περίοδο εμπορίας 1982/83, της κατ' αποκοπή ενισχύσεως στην παραγωγή, καθώς και της τιμής στόχου στον τομέα των αποξηραμένων ζωοτροφών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 1782/81 (2), και ιδίως το άρθρο 3 παράγραφος 3, το άρθρο 4 παράγραφοι 1 και 3 και το άρθρο 5 παράγρα- φος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επι- τροπής (4),  Εκτιμώντας:  ότι το άρθρο 3 του κανονισμού (ΕΟΚ) αριθ. 1117/78 προβλέπει ότι η κατ' αποκοπή ενίσχυση στην παραγωγή των αποξηραμένων ζωοτροφών πρέπει να καθορίζεται κατά τρόπο ώστε να βελτιωθεί ο εφοδιασμός της Κοινότητος σε πρωτεϊνούχα προϊόντα·  ότι σύμφωνα με το άρθρο 4 του ίδιου κανονισμού πρέπει να καθορισθεί τιμή στόχου για ορισμένα προϊόντα του τομέα των αποξηραμένων ζωοτροφών σε δίκαιο επίπεδο για τους παραγωγούς· ότι η εν λόγω τιμή στόχου πρέπει να αναφέρεται σε έναν ποιοτικό τύπο αντιπροσωπευτικό της μέσης ποιότητας των αποξηραμένων ζωοτροφών που παράγονται στην Κοινότητα·  ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1117/78, η συμπληρωματική ενίσχυση που προβλέπεται στην παράγραφο 1 του ίδιου άρθρου πρέπει να είναι ίση με ποσοστό της διαφοράς μεταξύ της τιμής στόχου και της μέσης τιμής της διεθνούς αγοράς των εν λόγω προϊόντων· ότι πρέπει, λαμβανομένων υπόψη των χαρακτηριστικών της εν λόγω αγοράς, να καθορισθεί το ποσοστό αυτό σε 100 % για τα προϊόντα που αναφέρονται στο άρθρο 1 υπό β πρώτη περίπτωση και υπό γ του κανονισμού (ΕΟΚ) αριθ. 1117/78 και σε 50 % για τα προϊόντα που αναφέρονται στο άρθρο 1 υπό β δεύτερη περίπτωση του ίδιου κανονισμού·  ότι στο άρθρο 104 της πράξεως προσχωρήσεως του 1979 έχουν ορισθεί τα κριτήρια για τον καθορισμό της κατ' αποκοπή ενισχύσεως και της τιμής στόχου που εφαρμόζονται στην Ελλάδα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1982/83, το ποσό της κατ' αποκοπή ενισχύσεως στην παραγωγή που προβλέπεται στο άρθρο 3 του κανονισμού (ΕΟΚ) αριθ. 1117/78 καθορίζεται:  α) για τα προϊόντα που αναφέρονται στο άρθρο 1 σημείο α του εν λόγω κανονισμού:  - για την Ελλάδα, σε 5,73 ECU ανά τόνο,  - για τα άλλα Κράτη μέλη, σε 14,89 ECU ανά τόνο·  β) για τα προϊόντα που αναφέρονται στο άρθρο 1 σημεία β και γ του εν λόγω κανονισμού για όλα τα Κράτη μέλη σε 8,01 ECU ανά τόνο.  Άρθρο 2  Για την περίοδο εμπορίας 1982/83, η τιμή στόχου για τα προϊόντα που αναφέρονται στο άρθρο 1 σημείο β πρώτη περίπτωση του κανονισμού (ΕΟΚ) αριθ. 1117/78 καθορίζεται:  - για την Ελλάδα, σε 162,70 ECU ανά τόνο,  - για τα άλλα Κράτη μέλη, σε 168,81 ECU ανά τόνο.  Η τιμή αυτή αναφέρεται σε προϊόν:  - περιεκτικότητας σε υγρασία 11 %,  - περιεκτικότητας σε ολικές ακατέργαστες πρωτεΐνες σε σχέση με την ξηρά ύλη 18 %.  Άρθρο 3  Για την περίοδο εμπορίας 1982/83, τα ποσοστά που πρέπει να ληφθούν υπόψη για τον υπολογισμό της συμπληρωματικής ενισχύσεως που προβλέπεται στο άρθρο 5 του κανονισμού (ΕΟΚ) αριθ. 1117/78 καθορίζονται:  - σε 100 % για τα προϊόντα που αναφέρονται στο άρθρο 1 σημείο β πρώτη περίπτωση και σημείο γ του εν λόγω κανονισμού,  - σε 50 % για τα προϊόντα που αναφέρονται στο άρθρο 1 σημείο β δεύτερη περίπτωση του ίδιου άρθρου.  Άρθρο 4  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται:  - από την 1η Ιουλίου 1982 όσον αφορά τα προϊόντα που αναφέρονται στο άρθρο 1 σημείο α του κανονισμού (ΕΟΚ) αριθ. 1117/78,  - από την 1η Απριλίου 1982 όσον αφορά τα προϊόντα που αναφέρονται στο άρθρο 1 σημεία β και γ του ίδιου κανονισμού.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 142 της 30. 5. 1978, σ. 1.  (2) ΕΕ αριθ. L 176 της 1. 7. 1981, σ. 9.  (3) ΕΕ αριθ. C 104 της 26. 4. 1982, σ. 25.  (4) ΕΕ αριθ. C 114 της 6. 5. 1982, σ. 1.